Dié klassieke sprokie, oorspronklik deur die broers Grimm, is tot ’n vermaaklike poppekas verwerk deur Gaerin Hauptfleisch.
Soos in die sprokie word Raponsie in ’n toring opgesluit deur ’n nare heks wat haar van almal wil weghou. ’n Prins vind egter die geheim om by haar uit te kom en hulle raak verlief. Wanneer die heks dit agterkom, is sy vreeslik boos. Gehore sal maar self moet kom kyk of Raponsie en die prins by mekaar gaan uitkom en of die heks se bose planne sal seëvier.
Ná veel gesukkel in die taxi op pad Kaapstad-stasie toe, verpas hulle die trein. Hulle ontmoet verskeie kleurvolle Kaapse karakters wat ook die trein verpas het.